rlitschk/wikidir huggingface dataset:
Dit Woort hett noch annere Bedüden: kiek dorför ünner Iserbrook (Landkreis Cuxhoben). Disse Artikel is man blots en Stubben. Du kannst Wikipedia helpen un em verbetern. Iserbrook is een Stadtdeel vun'd Stadt Hamborg un is in'n Bezirk Altno. In dat Fuchtland op de Scheed tüschen Iserbrook un Osdörp gifft dat de Borns vun de Düpenau. Hamborger Stadtdelen Altno: Altno-Ooltstadt | Altno-Noord | Bohrenfeld | Blanknees | Groot Flottbeek | Iserbrook | Lurup | Neensteden | Osdörp | Othmarschen | Ottensen | Rissen | Steernschanz | Sülldörp Bardörp: Allermeuh | Bardörp | Billwarder | Corslak | Karkwarder | Lohbrüch | Moorfleet | Neeallermeuh | Neegamm | Oolgamm | Osswarder | Reitbrook | Spodenland | Totenbarg Eimbüddel: Eidelsteed | Eimbüddel | Harvstehuud | Hogeluft-West | Looksteed | Niendörp | Rothenboom | Snelsen | Stellingen Hamborg-Mitt: Billbrook | Billsteed | Borgfeld | Finkwarder | HobenCity | Hamborg-Ooltstadt | Hamm | Hammerbrook | Hoorn | Lütt Grasbrook | Neestadt | Neewark | Rodenborgsoort | Steenwarder | St. Georg | St. Pauli | Veddel | Waltershoff | Willemsborg Hamborg-Noord: Alsterdörp | Barmbeek-Noord | Barmbeek-Süüd | Dulsbarg | Eppendörp | Fuhlsbüddel | Groot Bossel | Hogeluft-Oost | Hogenfell | Langenhoorn | Ohlsdörp | Ulenhorst | Winterhuud
John Hughes (* 18. Februar 1950 in Lansing, Michigan; † 6. August 2009 in New York City) weer en US-amerikaanschen Speelbaas, Filmproduzent un Dreihbookschriever. Hughes hett 1968 de Glenbrook North High School in Northbrook, Illinois, afslaten. In de 1970er Johren hett he as Schriever för de Tietschrift National Lampoon arbeidt. För de Filmindustrie hett he Anfang vun de 1980er Johren to’n eersten mol arbeidt, sien eerstet Wark weer dat Dreihbook to de Filmkummedie Class Reunion ut dat Johr 1982. He schreev de Dreihböker för de Kummedien mit Chevy Chase un Beverly D'Angelo: Vacation (1983), European Vacation (1985) un Christmas Vacation (1989). Bi den letzten dorvun weer he ok Filmproduzent. He hett veele Filmen maakt, as Produzent, Dreihbookschriever aver ok as Speelbaas – faken ok in mehrere Funkschonen tohopen, as bi Ferris Bueller's Day Off (1986), Planes, Trains & Automobiles (1987) oder Home Alone (1990). Bit vundaag hett he meist 40 Dreihböker schreven, mehr as twintig Filmen produzeert un bi knapp teihn Filmen is he Speelbaas wesen. In eenige Filmen harr he ok lütte Cameo-Rullen, as in Ferris Bueller's Day Off oder The Breakfast Club (1985). John Hughes leev toletzt in Williams Bay, Wisconsin. Sien Söhn, de ok John Hughes heet,
Dat Newton is en afleddt SI-Einheit vun de physikaalsch Grött Kraft. Nöömt is de Eenheit na den britschen Weetenschoppler Sir Isaac Newton, de sik to Leevtieten veel mit Kräft, sünners mit de Gravitatschoon, befaat hett. He weer dat, den mol en Appel op’n Kopp fallen is, un he sik denn fröög, worüm egentlich allns jümmer na ünnen op de Eer fallt. 1 N = 1 k g ⋅ m s 2 {\displaystyle \mathrm {1\,N=1\,{\frac {kg\cdot m}{s^{2}}}} } Dormit is een Newton defineert as de Kraft, de een opwennen mutt, üm en rohend Körper mit de Masse 1 kg in een Sekunn op de Snelligkeit 1 m/s to bringen. De physikaalsch Formel dorto is: F = m ⋅ a {\displaystyle F=m\cdot a} wobi F för de Kraft steiht, m för de Masse un a ganz allgemeen för de Versnellen steiht. Wenn vun de Gravitatschoonskraft snackt warrt, steiht tomeist g an de Steed vun dat a, wat denn för de Swoorversnellen schreven warrt. Op de Eer gellt för g en Dörsnitt vun 9,80665 m/s², man de Grött is afhangig vun den Standoort. Ruuchweg kann man seggen, dat 1 N ungefäähr de Gewichtskraft vun en Körper mit de Masse 102 g op Seehööch
Punkt betekent Punkt, Satzteken, dat to’n Bispeel an’t Enn vun en Satz steiht, Punkt, een vun de Grundbegrepen vun de Geometrie. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dit Woort hett noch annere Bedüden: kiek dorför ünner Krink (Mehrdüdig Begreep). De Krink (Mehrtall: Krinken) is een vun de wichtigsten Begrepen ut de Geometrie. En Krink is defineert as de Koppel vun Punkten, de to en Middelpunkt M densülvigen Afstand r hebbt. In de Ümgangsspraak warrt ok all dat, wat binnen den Krink liggt to den Krink rekent. Aver in de Mathematik höört sotoseggen bloots de Kant to den Krink. De Krink is en slaten Bagen un deelt en Flach in en Rebeet buten un en Rebeet binnen. De Ümfang vun en Krink is de Längt vun den Weg langs den Krink. De formale Definitschoon vun den Krink k in dat Flach F geiht so: k = { X ∈ F | | M X ¯ | = r } {\displaystyle k=\left\{X\in F\vert \,\,|{\overline {MX}}|=r\right\}} De Klemmen defineert en Koppel. To disse Koppel höört alle Punkten X ut F dorto, de de Beding höllt, de na den Streek steiht: de Lien vun M na X hett de Längt r. Dorbi is M de Middelpunkt vun den Krink un r is de Radius. De dubbelte Radius is de Dörmeter un warrt mit d betekent.
Ramshuus (hoochdüütsch Ramshausen) is en lütten Oort un Deel vun de Gemeen Vierden (Samtgemeen Zittens) in’n neddersassischen Landkreis Rodenborg (Wümm). De Naam bedüüdt Huus an de Ramm, wat vun de Laag vun dat Dörp an den Beek Ramm afleddt is. In Ramshuus leevt ruchweg 100 Minschen. De Oort liggt an’n Rand vun de Gemeen Vierden, aver ok an’n Rand vun’n Landkreis Rodenborg an de L 130 twüschen Zittens un Sounsiek, wat denn al in’n Landkreis Stood liggt. Vun wegen disse Randlaag hett Ramshuus nich veel Mööglichkeiten, sik to vergröttern oder veel to ännern. De meisten Hüüs staht an de L 130, sünd aver nich ganz gliekmatig verdeelt. En Ansammeln vun Hüüs gifft dat mehr na Zittens to, wo en lütte Straat na’t Dörp Vierden aftwiegt, de gröttere Deel liggt üm de Krüüzung rüm, woneem de K 121 na Woonst afgeiht. Op de annern Siet kummt man in dat Wekenendrebeet. Dat is en Ansammeln vun tomeist lüttere Hüüs, de veel in Besitt vun Lüüd ut de grötteren Städer as t. B. Hamborg sünd un faken ok blots an Wekenennen oder in’n Urlaub nütt warrt. Ümgeven is Ramshuus veel vun Wischen mit en beten Ackerland. Fröher geev dat hier veel Bueree. Man
Alma und Oskar is en Speelfilm ut dat Johr 2022 vun Dieter Berner mit Emily Cox as Alma Mahler un Valentin Postlmayr as Oskar Kokoschka. Premiere weer in’n November 2022 an dat International Film Festival of India, in de Swiez wurr de Film in’n Januar 2023 up de Solothurner Filmdaag wiest. De düütsch Kinostart is för den 6. Juli 2023 vörsehn. Nah den Dood vun Gustav Mahler in‘n Mai 1911 verführt de sien Wittfru un Grande Dame vun de Wiener Sellschopp Alma Mahler in‘n Fröhjohr 1912 den jungen Maler un dat Enfant terrible vun de Kunstszene Oskar Kokoschka. Ut en sexuellen Avendüer entwickelt sück en liedenschaplich Affäär. Oskar sücht Alma as sien Muse un will hör besitten, wiels Alma sülvst as Komponistin tätig is. Dat entwickelt sück en Speel um Afhängigkeit un Macht, dat de beid an den Rand vun Sülvstverneelen bringt. De Dreiharbeiten funnen an 33 Dreihdaag van’n 14. Juni bit to’n 10. August 2021 in Wien, Nedderöösterriek, Prag, Sleswig-Holsteen un in de Swiez statt.<t" ref name="filminstitu/> Dreihoort weer ünner annern dat Industrieveertel Walzmühle in Frauenfeld in den Kanton Thurgau. Produzeert wurr de Film vun de öösterrieksch Film AG Produktions GmbH (Produzenten Johanna Scherz un Alexander Glehr), in Koproduktschoon
Disse Artikel is man blots en Stubben. Du kannst Wikipedia helpen un em verbetern. De Süüdpool es een van den twee geograafschen Polen un allgemeen seggt de süddlikste Punkt up’r Eerden. De Süüdpool kümmt den süddliksten Dreigepunkt van’r Eerdassen liek un heet ook geograafsch Süüdpool. Bòvento givt et ook noch den Antantarktischen Magneetpool un den Antantarktischen geomagneetschen Pool. Upstunds ligget de dree verscheden Süüdpole bi jede Definitschoon up den Kuntinent Antarktika oder exakter up’n Fastland van’n oostantarktischen Subkuntinent, den de transantarktischen Bärge van Westantarktika scheed. De Süüdpole ligget alle unner dicken Gletschern, de bet to 2800 m hoog sind. Wenn sik dat Eerdmagneetfeld verschuuvt, verschuuvt sik ook de Lage van den Antantarktischen Magnetpool un den Antantarktischen geomagneetschen Pool. De geograafsche Süüdpool es de süddlikste Punkt up’ Eerden un na de Defintschoon för de geograafschen Pole, de Punkt wo de Eeerdassen de Eerdbòvensiede snidd. De geograafsche Süüdpool es de Antipode to den geograafschen Noordpool un het ene faste Positschoon. So richt sik van hier uut de Blick alleen in ene Richte: na Noorden hen. De geograafsche Süüdpool liggt up’n antarktischen Kontinent, de sik up’r antarktischen Platen befind. De Polaardag duurt hier van’n 21. März bet to’n 23. September, dat heet de
De Nedderdüütsche Böhn Rene is ene Theaterböhn in Rene, de op Plattdüütsch speelt, in Mönsterlänner Platt. Los güng dat 1885. De Kathoolsche Arbeiderbewegung hett dat Theaterspelen in Gang bröcht. 1895 kreeg de Grupp ok ehre eerste richtige Böhn. Toeerst weer de Preester jümmer de Baas in de Theatergrupp, aver na’n Eersten Weltkrieg weren se denn all Mann Laien. 1935 hebbt de Natschonalsozialisten Sluss maakt mit de Kathoolsche Arbeiderbewegung un ok mit dat Theater weer dat eerstmal vörbi. Aver glieks 1945 güng dat wedder los. Twischen 1945 un 2002 hebbt se alltohoop 78 Stücken opföhrt un dorbi 130.000 Tokiekers hatt. Websteed vun de Nedderdüütsche Böhn Rene (hoochdüütsch)
Steven Dirk „Steve“ Gilmore (* 21. Januar 1943 in Trenton, New Jersey) is en US-amerikaansch Bassist vun den Modern Jazz. Gilmore fung mit 12 Johren an, up dat Kontrabass to spelen; 1957 is he all in Philadelphia uptreeden. He hett bi 1961 an de Oscar Peterson sien „Advanced School of Contemporary Music“, wo Ray Brown sien Lehrer weer. Ansluutend speel he in sien Heimatstadt mit Bob Newman, Jerry Dodgion un Ray Bryant. Van 1967 bit 1971 weer he bi Flip Phillips tätig, is aber ok mit Ira Sullivan un Paul Winter uptreeden. Denn hett he en fast Rhythmusgrupp mit Bill Goodwin billd, de tonächst för Al Cohn, Zoot Sims un Mose Allison (1972/73) arbeit hett, aber ok för Tom Waits un dat National Jazz Ensemble (ünner de Leitung vun Chuck Israels). Af 1974 hett dit Team Phil Woods (tonächst gemeensam mit Hal Galper) begleit. Dorneben weer he in de Band vun Thad Jones/ Mel Lewis tätig. Mit John Coates Jr., Toshiko Akiyoshi, Dave Liebman, Susannah McCorkle, Tom Harrell, Jimmy Amadie oder Dizzy Gillespie gung he up Tournee bzw. in‘t Studio. Sien Bassliens gellen luut Martin Kunzler as „Optimallösungen“ vun en Walking Bass, an de sück goot wiesen lett, „wie sehr
Disse Artikel is man blots en Stubben. Du kannst Wikipedia helpen un em verbetern. Lurup is een Stadtdeel vun de Stadt Hamborg un is in’n Bezirk Altno. Hamborger Stadtdelen Altno: Altno-Ooltstadt | Altno-Noord | Bohrenfeld | Blanknees | Groot Flottbeek | Iserbrook | Lurup | Neensteden | Osdörp | Othmarschen | Ottensen | Rissen | Steernschanz | Sülldörp Bardörp: Allermeuh | Bardörp | Billwarder | Corslak | Karkwarder | Lohbrüch | Moorfleet | Neeallermeuh | Neegamm | Oolgamm | Osswarder | Reitbrook | Spodenland | Totenbarg Eimbüddel: Eidelsteed | Eimbüddel | Harvstehuud | Hogeluft-West | Looksteed | Niendörp | Rothenboom | Snelsen | Stellingen Hamborg-Mitt: Billbrook | Billsteed | Borgfeld | Finkwarder | HobenCity | Hamborg-Ooltstadt | Hamm | Hammerbrook | Hoorn | Lütt Grasbrook | Neestadt | Neewark | Rodenborgsoort | Steenwarder | St. Georg | St. Pauli | Veddel | Waltershoff | Willemsborg Hamborg-Noord: Alsterdörp | Barmbeek-Noord | Barmbeek-Süüd | Dulsbarg | Eppendörp | Fuhlsbüddel | Groot Bossel | Hogeluft-Oost | Hogenfell | Langenhoorn | Ohlsdörp | Ulenhorst | Winterhuud Horborg: Oolwarder | Cranz | Eißendörp | Francop | Goot Moor | Horborg | Huusbrook | Heimfeld | Langenbeek | Marmstörp | Moorborg | Neefeld | Neegroben-Fischbeek |
In de Nedderdüütsche Union (NU, DP/CDU) harrn sik vör de Landdagswahl in Neddersassen 1951 de CDU, de DP un de FDP tohoopslaten. Tosamenfunnen harrn se sik an’n 28. Februar 1950. De FDP is al an’n 7. Januar 1951 vör de Wahl ut de Union wedder rut. De NU hett denn an’n 6. Mai 1951 bi de Wahl 23,8 % vun de Stimmen kregen un is mit 35 Lüüd in’n Landdag intagen. Dat Regeren hett aver ene Koalitschoon övernahmen, de de SPD ünner Hinnerk Willem Kopp anföhrt hett. De NU seet bet 1955 in de Oppositschoon. Vör de Landdagswahl 1955 sünd CDU un DP denn wedder uteneen gahn. Kiek ok bi: List vun de Maten vun den Landdag vun Neddersassen in de 2. Wahlperiood
List vun de Maten vun den Landdag vun Neddersassen in de 2. Wahlperiood (1951–1955). Inholtsverteken A B C D E F G H I J K L M N O P Q R S T U V W X Y Z Partein: SPD: Sozialdemokraatsche Partei Düütschland DP/CDU: Nedderdüütsche Union vun Christlich Demokraatsche Union vun Düütschland (CDU) un Düütsche Partei (DP) BHE: Gesamtdüütsch Block/Bund vun de Heimatverdrevenen un Entrechteten FDP: Fre’e Demokraatsche Partei SRP: Sozialistische Riekspartei FSU: Freesoziale Union BHD: Bund vun heimattroe Düütsche KPD: Kommunistische Partei vun Düütschland BdD: Bund vun de Düütschen, Partei för Eenheit, Freden un Freeheit DSP: Düütsche Soziale Partei DRP: Düütsche Riekspartei Zentrum: Düütsche Zentrumspartei Hermann Ahrens, BHE, LWV Johann Albers, FDP, LWV Heinrich Albertz, SPD, WK 18 Rudolf Albrecht, SPD, WK 15, bet 18. Juli 1953, Nafolger: Richard Kehr Wilhelm Armbrecht, SPD, WK 31 Gerhard Arndt, SRP, LWV, bet 23. Oktober 1951, Mandat wegfullen, keen Nafolger Johannes Bank, Zentrum, LWV Otto Bennemann, SPD, WK 43 Ernst Bettermann, SPD, vun 7. Februar 1955 af an LP, WK 86 Fritz Beulshausen, SPD, WK 33 August Block, DP/CDU, LWV, bet 27. Februar 1952, Nafolger: Willy Müller Ernst Böhme, SPD, WK 42 Richard Borowski, SPD, WK 20 Nikolaus von
Dit Woort hett noch annere Bedüden: kiek dorför ünner Richard-Ohnsorg-Pries (Wandsbek). De Richard-Ohnsorg-Pries weer en Pries för Rezitatschoon un Schauspeel in de plattdüütsche Spraak. Den Pries hett de Alfred-Toepfer-Stiftung siet 1963 vergeven. Tolest 1983, denn hebbt se den Pries mit den Fritz-Reuter-Pries tohoopdaan. 1963: Hans Mahler 1966: Hans Fleischer 1969: Walter Arthur Kreye 1973: Ernst Waldau 1976: Erwin Herzig 1979: Erika Rumsfeld 1981: Heinz Busch 1983: Heidi Kabel
Peking, ook Beijing (chineesch 北京, Běijīng, W.-G. Pei-ching „Nöördlike Höövdstad“, [pei˨˩tɕiŋ˥˥]), kort ook 京, Jīng, es de Höövdstad van’r Volksrepublik China. Peking het ene dreedusend Jare lange Historie un es ene van veer unmiddelbaar regeerd Städen in China, dat heet, de Rang kümt ene Provinz liek. Dat ganse unmiddelbaar regeerd Stadgebeed es 16.411 Quadratkilometer groot (meest halv so groot os Noordrhien-Westfalen) un het 21.893.095 Lüde, de daar binnen woont (Stand: Zensus 2020). De grote Deel van den Gebeed es dörpsch med anderen lütken Städen buten de Pekingsche Kärnstad binnen. To den 11,8 Millionen Lüden, de in Peking een Wòòseed up Duur hebbet (戶口 / 户口, hùkǒu), kòmet noch 7,7 Millionen, de man up Tied in Peking lèvet (流動人口 / 流动人口, liúdòng rénkǒu) Med de Kärnstad os Grundlage sind dat wat bi 7,7 Millionen Minschen, de up Duur in Peking lèvet.. Es de Metropoolregioon med den Vœrstäden de grundlage lèvet 11,8 Millionen Minschen Peking (Stand 2007). Os Höövdstad es Peking dat politsche Zentrum van China. Wègen de lange Historie Chinas staat in Peking vèle Denkmalen. Daar mang de traditschonellen Quartere med den Hutongs, den Tian’anmen-Platz (天安門廣場 / 天安门广场 „wöördl. Himmelsche Fredensdoor-Platz“), de Verbòden Stad, de de UNESCO 1987 os een Weltkultuurärve
Sophie Auguste Dethleffs (ok: Dethlefs) (* 10. Februar 1809 in Heid; † 13. März 1864 in Hamborg) weer en plattdüütsch Dichterin. Se weer dat jüngste Kind vun de Bankdirektor un königlich Beamten Dethleffs. Hör Moder is glieks nah hör Geburt storben, hör Vader starv 1838. Dornah is se vun Justizrat Paulsen annommen wurrn, in de sien Huus se sowat as en Sellschoperin weer. To Kindööp, Pulterabenden, sülvern Hochtieten un ähnlich Veranstaltungen schreev se Gedichte. Ok Theaterstücke hett se schreben. Hör Gedicht „De Fahrt na de Isenbahn“ weer all en lang Tiet bekannt, bevör dat 1850 in sleswig-holsteenschen Volksklenner druckt wurrn is. Dat Gedicht fangt so an: De Fahrt na de Isenbahn Hans har sin Fru dat all lang verspraken, Se wullen tohopen mal'n Lusttour maken, Wenn dat Wedder ins moje weer Un nicks to don för den Wagen un Peer. Denn wo ehr Fründschap, wo Clas-Ohm wahn, Da gung jüs vöröber de Isenbahn. Da weer all lang so veel Snackens um ween, Nu wull'n se doch sülvst den Specktakel mal sehn. Paulsen is denn 1848 storben un Sophie Dethleffs wurr mehr un mehr eensam, 1853 is se in de Schröderstift för „Hilfebedürftige aus besseren Ständen“ in Hamborg upnommen wurrn, wo
Linus (* in Etrurien; † 79, vermootlich in Rom) weer wohrschienlich van 67 bit 79 Bischop vun Rom. In fröhchristlich Listen wurrd Linus a eerst Bischof vun Rom nöömt, eerst af dat laat 2. oder fröhr 3. Johrhunnert hett sück de Upfaaten dörsett, Petrus as eersten Bischop to beteken un Linus as tweeten. Linus wurrd in de röömsch-kathoolsch Kirche as Merteler un Hilliger verehrt. Nah den Liber Pontificalis wurr Linus in Volterra in de hüüdig Toskana boren, he nöömt as Moder vun Linus Claudia, as Vader Herculeanus. Linus sall vun Petrus to’n Bischop weeht wurrn ween. Tovör sall he bi hüm Vikar ween hemm. De Angaven to de Bischopstiet vun Linus gaht wiet utnanner. De meest Borns laaten de 67 anfangen. De kathoolsch Enzyklopädie nöömt den Anfang up dat Doodsjohr vun Petrus, dat aber nich seker angeven wurrn kann. De Liber Pontificalis seggt 56, de Liberiaansch Katalog seggt 55, Eusebius von Caesarea 69. De Diskrepanz vun de Daten wurr vun Rufinus dormit verklort, dat Linus all to Leevtieden vun den Apostel as de sien Vikar deent harr un eenig Borns sück up disse Tiet betrucken hemm. Linus weer nah de Överleefern 11 bit 15 Johr lang röömsch Bischop, de Liberiaansch
Disse Artikel is man blots en Stubben. Du kannst Wikipedia helpen un em verbetern. Kapstadt (afrikaans Kaapstad, engelsch Cape Town [ˈkeɪptaʊn], Xhosa iKapa) es tohope med Pretoria un Bloemfontein een van den dree Höövdstäden van Süüdafrika un de Seed van süüdafrikaanschen Parlament. De Stad es ook Höövdstad van’r Provinz West-Kap un de tweed gröttste Stad in Süüdafrika na Johannesburg. Kapstadt heet ook Mederstad van Süüdafrika. De Stad was eerst Handelsposten för nèderländsche Schippe up’n Weg na Indien un Oostafrika un was ene van de eersten Städen süüdlik de Sahara, in de up Duur europääsche Kolonisten lèven. Van’n lütken Haven wuss Kapstadt to de gröttste Stad in Süüdafrika un was dat ook bet 1887, as dat Goldfever an’n Witwatersrand bi den niegründ Johannesburg lossgung. In Kapstadt lèvet na de Zensus van 2011 1,3 Millionen Minschen, wat Kapstadt de gröttste Afrikaanssprakige Stad maket un ook de enige Stad, wo de „kleurlinge“ de relative Meerheed formt. Kapstadt es wègen siene Lage un de Schöönheed van siene Natuur an’n Fote van’n Tafelbarg vandage een van de Städen, de de meesten Touristen besöket un wichtige Stad för de internatschonale Reklame- un Filmindustire. Na ene Studie van 2018 ligt de Lèvensqualiteet in Kapstad up’n 94. Rang
Celaeno is de Egennaam vun de Steern 16 ut dat Steernbild Bull, den man in de Plejaden finnen kann. Celaeno hett een schienbaren Helligkeit vun +5,46 mag un höört de Spektralklass B7IV an. De Steern is 334 Lichtjohren vun de Eer weg. Celaeno kann, so as all Steerns vun de Plejaden, af un an vun de Maand bedeckt wurrn.
Bit 1962 is de Richard-Ohnsorg-Pries (Wandsbek) woll vun de Stadt Wandsbek ut vergeben wurrn. 1938: Bruno Peyn för De Dröschmaschin un Friedrich Kreklow för Blank Hans Eva Dambacher: Literatur- und Kulturpreise. Deutsche Schillergesellschaft, 1996, S. 146
Stand By Me (op Platt so veel as „Stah to mi“) is en US-amerikaanschen Speelfilm vun 1986 mit Rob Reiner as Speelbaas. De Film bericht na en Vertellen vun Stephen King vun de Beleevnissen vun veer puberteerend Jungs. De Schriever Gordon Lachance sitt in sien Auto un denkt över de verleden Tiet na, nadem he in’t Daagblatt vun den Dood vun den Afkaat Chris Chambers leest hett. In de Jöögd weern de beiden de besten Frünnen un nu kummt em dat allens wedder in den Sinn. Gordie Lachance un Chris Chambers sünd twölfjohrige Jungs as se in’n Sommer 1959 in jemehr Heimatstadt Castle Rock in Oregon togang sünd. Tohopen mit Teddy Duchamp un Vern Tessio, de liek oolt sünd, besluut se, sik op de Söök na Ray Brower to maken. Ray, en Jung in jemehr Öller, weer losgahn, üm Bickbeeren to plücken un is sietdem nich mehr to finnen. Dör en Tofall luschert Vern, as sien Broder mit en Kumpel över de Liek snacken deit, de se bi en Bahndamm bi en Wooldstück wieter weg funnen hebbt. De ölleren künnt dat aver nich de Polizei seggen, wiel se jüst en Auto knackt harrn. De lütten Jungs wüllt jem dat wiesen
Disse Artikel is man blots en Stubben. Du kannst Wikipedia helpen un em verbetern. Othmarschen is een Stadtdeel vun'd Stadt Hamborg un is in'n Bezirk Altno. Hamborger Stadtdelen Altno: Altno-Ooltstadt | Altno-Noord | Bohrenfeld | Blanknees | Groot Flottbeek | Iserbrook | Lurup | Neensteden | Osdörp | Othmarschen | Ottensen | Rissen | Steernschanz | Sülldörp Bardörp: Allermeuh | Bardörp | Billwarder | Corslak | Karkwarder | Lohbrüch | Moorfleet | Neeallermeuh | Neegamm | Oolgamm | Osswarder | Reitbrook | Spodenland | Totenbarg Eimbüddel: Eidelsteed | Eimbüddel | Harvstehuud | Hogeluft-West | Looksteed | Niendörp | Rothenboom | Snelsen | Stellingen Hamborg-Mitt: Billbrook | Billsteed | Borgfeld | Finkwarder | HobenCity | Hamborg-Ooltstadt | Hamm | Hammerbrook | Hoorn | Lütt Grasbrook | Neestadt | Neewark | Rodenborgsoort | Steenwarder | St. Georg | St. Pauli | Veddel | Waltershoff | Willemsborg Hamborg-Noord: Alsterdörp | Barmbeek-Noord | Barmbeek-Süüd | Dulsbarg | Eppendörp | Fuhlsbüddel | Groot Bossel | Hogeluft-Oost | Hogenfell | Langenhoorn | Ohlsdörp | Ulenhorst | Winterhuud Horborg: Oolwarder | Cranz | Eißendörp | Francop | Goot Moor | Horborg | Huusbrook | Heimfeld | Langenbeek | Marmstörp | Moorborg | Neefeld | Neegroben-Fischbeek | Neeland
De Liter (SI-Symbole L un l, ook: ℓ) es ene metrische Eenheed Volumen to mèten. Een Liter kümt enen Kubikdezimeter (dm3), 1000 Kubikzentimeter (cm3) oder 0,001 Kubikmeters (m3) liek. Een Kubikdezimeter het een Volumen van {10 cm × 10 cm × 10 cm un es so een Dusendste Deel van enen Kubikmeter. Dat oorsprünglike fransche metrische Enhedensysteem bruke den Liter as ene Grundmaateenheed. Dat Woord „Liter“ stamt van de Namen för de öldere fransche Eenheed litron, de uut’r byzantinsch-greekschen Sprake kümmt un eerst ene Maateenheed för Wichte nich för Volumen beteke. De Liter worde so tiedens de Fransche Revolutschoon een Deel van metrischen Eenhedensysteem. De Liter kann een tohope med anderen SI-Eenheden bruken, man de Standaard-SI-Eenheed Volumen to mèten es de Kubikmeter. Een Liter het exakt de Masse van meest enen Kilogramm, ümme dat de Definitschoon van enen Kilogramm 1795 eerst de Masse van enen Kubikdezimeter Water bi de Temperatuur van smelten Ies(0̈° C) was. As de Mèter un dat Kilogramm läter niege Definitschonen krègen stimmt düsse Betog to ene nich meer exakt œvereen. Een Liter es een Kubikdezimeter, wat dat Volumen van enen Wörpel med 10 Zentimeter × 10 Zentimeter × 10 Zentimeter langen Sieden es (1 L ≡
Dit Woort hett noch annere Bedüden: kiek dorför ünner Buenos Aires (Mehrdüdig Begreep). Buenos Aires [ˈbwenos ˈai̯ɾes] es de Höövdstad un dat politsche, kulturelle, kommertschelle un industrielle Zentrum van Argentinien. De Gründer geven den Namen na de hillige Santa María del Buen Ayre (Sünte Maria van’r Goden Luft). De offitschell alleen 202 Quadraatkilometer grote Stad es dat Zentrum van’r Metropoolregioon Gran Buenos Aires, in de œver 13 Millionen Minschen lèvet un so ene van den gröttsten Metropoolregionen in Süüdamerika es. De Regioon recket sik van Noorden na Süden wat bi 86 Kilometers un 33 Kilometers van’r Küste na Süüdwesten hen. As de Höövdstad van Argentinien höört de Stad nich ene Provinz to, man es as „Capital Federal“ sülvständig. De Stad Buenos Aires liggt an’n Río de la Plata, de Münn van den Strömen Río Paraná un Río Uruguay in den Atlantik, an’r ööstliken Küsten van’n süüdamerikaanschen Kontinent un liggt in’n Snid at bi 25 Meter œver den Seespegel. Dat Water van’n Río de la Plata es in Buenos Aires wègen den vèlen Mudde dröve un lummerg. De Stroom es in’n Snid man 20 Meter deep, dat grote Faarrennen bruket. In’n Westen un Süden van Buenos Aires breed sik de Pampas,